Cuneiform Tablet Kt 88/k 316 (AKT 7a 35)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
IGI PUZUR₄-ša-du-e DUMU sà-li-tí IGI a-šur-i-mì-tí ša tù-ùḫ-pí-a IGI ku-zi-lá-nim DUMU-e lá-li-im aṣ-ba-at-ma um-ma a-na-ku-ma a-ma ṭup-pá-am ku-nu-uk a-bi-ku-nu lá ku-nu-uk a-bi₄-ku-nu ik-ra ú-lá kà-i-na áp-lá-ni um-ma šu-nu-ma ú-lá nu-da-šu-nu um-ma a-na-ku-ma ṭup-pu-um ku-nu-uk a-bi-ku-nu lá ku-nu-uk a-bi₄-ku-nu ú-dí-a-ma ú ṭup-pá-am lá-sí-a-ku-nu-tí um-ma šu-nu-ma ú-lá nu-da um-ma a-na-ku-ma a-ma ša ni-ìš a-lim{ki} ú ru-ba-im ta-mu-kán kà-i-lá ki-ma ku-nu-uk a-bi₄-šu-nu ú-du-am lá i-mu-ú-ni